Share this:
দলঙৰ আধাৰশিলা স্থাপন উপলক্ষে ধুবুৰীৰ আদাবাৰীত জিলা প্ৰশাসনৰ উদ্যোগত অনুষ্ঠিত হয় এখন ৰাজহুৱা সভা। ৰাজহুৱা সভাত উপস্থিত ৰাইজক উদ্দেশ্যি প্ৰধানমন্ত্ৰীয়ে ভিডিঅ' কনফাৰেন্সিঙৰ জৰিয়তে আগবঢ়োৱা ভাষণত সুধাকণ্ঠ ড০ ভূপেন হাজৰিকাৰ 'মহাবাহু ব্ৰহ্মপুত্ৰ মহামিলনৰ তীৰ্থ' শীৰ্ষক গীতৰ কলি আওৰাই কয়, 'বছৰ বছৰ ধৰি এই পবিত্ৰ নদীখন মিলাপ্ৰীতি, যোগাযোগৰ প্ৰতীক হৈ আহিছে। কিন্তু এক দীঘলীয়া সময়জুৰি এই মিলাপ্ৰীতি যিমান হ'ব লাগিছিল সিমান নহ'ল। শেহতীয়াকৈ কেন্দ্ৰ আৰু ৰাজ্যত থকা 'ডাবল ইঞ্জিন'ৰ চৰকাৰে ভৌগোলিক, সাংস্কৃতিক দূৰত্ব হ্ৰাসৰ বাবে অহৰহ কাম কৰি আছে। সমগ্ৰ উত্তৰ-পূবৰ সম্প্ৰীতি শক্তিশালী হৈছে।'
প্ৰধানমন্ত্ৰীয়ে মাজুলী-নিমাতীৰ মাজত দুখন, উত্তৰ গুৱাহাটী-গুৱাহাটীৰ মাজত এখন আৰু ধুবুৰী আৰু হাটশিঙিমাৰীৰ মাজত চলিবলগীয়া এখন 'ৰো পেক্স' সেৱাৰো শুভাৰম্ভ কৰে। প্ৰধানমন্ত্ৰী মোদীয়ে কয় - 'ৰো পেক্স সেৱাৰ সুবিধা থকা দেশৰ অগ্ৰণী ৰাজ্য হ'ব অসম।'
অনুষ্ঠানত উপস্থিত থাকি অসম চৰকাৰৰ খাদ্য আৰু অসামৰিক যোগান বিভাগৰ মন্ত্ৰী ফণী ভূষণ চৌধুৰীয়ে ধুবুৰী-ফুলবাৰীৰ মাজত দলং স্থাপন কৰাটো সম্ভৱপৰ হোৱা বাবে প্ৰধানমন্ত্ৰী আৰু মুখ্যমন্ত্ৰীক ধন্যবাদ জ্ঞাপন কৰে। কেতিয়াও সম্ভৱ নহ'ব বুলি ভবা কাম এটা বাস্তবায়িত হবলৈ আগবঢ়া বুলি কয় তেওঁ। পৰিবহণ, উদ্যোগ আৰু বাণিজ্য বিভাগৰ মন্ত্ৰী চন্দ্ৰমোহন পাটোৱাৰীয়ে সভাত উপস্থিত থাকি কয়, ' আমি এসময়ত কল্পনাও কৰিব নোৱাৰা এখন দলঙৰ নিৰ্মাণ আৰম্ভ হৈছে। কোভিডৰ বাবে নিৰ্মাণ সম্পূৰ্ণ হোৱাৰ পিছতো বন্ধ কৰি ৰখা ৰূপসী বিমান বন্দৰ শীঘ্ৰে খুলি দিয়া হ'ব বুলি মন্তব্য কৰে পাটোৱাৰীয়ে। অনুষ্ঠানত উপস্থিত থাকি মন্ত্ৰী ভৱেশ কলিতাই কয়- 'এখন দলং এটা অঞ্চলৰ লাইফ লাইন হিচাপে পৰিগণিত হয়। এই দলংখনো তেনে হ'ব। আজিৰ পৰা পথ যোগাযোগৰ এটা নতুন অধ্যায়ৰ সূচনা হ'ল।'
সভাত ভাষণ আগবঢ়াই ধুবুৰী লোকসভা সমষ্টিৰ সাংসদ বদৰুদ্দিন আজমলে কয়- 'আজিৰ দিনটো আমাৰ বাবে ঐতিহাসিক দিন। দলংখন নিৰ্মাণৰ উদ্যোগ লৈ আমাৰ এটা দীৰ্ঘদিনীয়া দাবীক বাস্তৱায়িত কৰা বাবে প্ৰধানমন্ত্ৰী ডাঙৰীয়াক ধন্যবাদ জনাইছো।'
Horoscope Today : ৩ ডিচেম্বৰৰ ৰাশিফল, কেনে যাব আপোনাৰ আজিৰ দিনটো?
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
